Rúnar Guðmundsson hefur verið ráðinn í starf skipulagsfulltrúa hjá Sveitarfélaginu Skagafirði . Rúnar er menntaður byggingarfræðingur frá Horsens í Danmörku . Rúnar hefur mikla reynslu af skipulags - og byggingarmálum í gegnum störf sín í níu ár hjá Rangárvallasýslu og 4 ár hjá 6 sveitarfélögum í uppsveitum Árnessýslu þar sem hann gegndi störfum forstöðumanns umhverfissviðs , skipulags - og byggingarfulltrúa og síðast sem skipulagsfulltrúi . Á þessum tíma hefur hann komið að vinnu við ný aðalskipulög ásamt vinnu við endurskoðun margra aðalskipulaga hjá hinum ýmsu sveitarfélögum á Suðurlandi . Þá er ótalin mörg deiliskipulög víða á Suðurlandi , bæði í þéttbýli og í dreifbýli . Rúnar hefur góða reynslu af stjórnun og áætlanagerð ásamt því að þekkja vel til opinberrar stjórnsýslu í gegnum störf sín hjá sveitarfélögum til margra ára . Rúnar mun taka til starfa sem skipulagsfulltrúi á fyrstu mánuðum ársins 2020 og tekur við embættinu af Jóni Erni Berndsen sem gegnt hefur starfinu frá 1. desember sl. og þar áður embætti skipulags - og byggingarfulltrúa hjá sveitarfélaginu til fjölda ára .